**AIŠKINAMASIS RAŠTAS**

Dėl pritarimo Molėtų rajono savivaldybės švietimo įstaigų vadovų 2017 m. ataskaitoms

 **1. Parengto tarybos sprendimo projekto tikslai ir uždaviniai**

Tikslas – teikti Molėtų rajono savivaldybės tarybai sprendimo projektą dėl pritarimo Savivaldybės švietimo įstaigų vadovų ataskaitoms, vadovaujantis Lietuvos Respublikos vietos savivaldos įstatymo 16 straipsnio 2 dalies 19 punktu bei Molėtų rajono savivaldybės tarybos veiklos reglamento, patvirtinto Molėtų rajono savivaldybės tarybos 2015 m. rugsėjo 24 d. sprendimu Nr.B1-215 „Dėl Molėtų rajono savivaldybės tarybos veiklos reglamento patvirtinimo“ (Molėtų rajono savivaldybės tarybos 2015 m. gruodžio 17 d. sprendimo Nr.B1-256 redakcija), 210 punktu.

 **2. Šiuo metu esantis teisinis reglamentavimas**

Lietuvos Respublikos vietos savivaldos įstatymas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - aptarti Savivaldybės švietimo įstaigų vadovų pasiekimai ir tobulintinos veiklos sritys.

Neigiamų pasekmių nenumatoma.

 **4. Priemonės sprendimui įgyvendinti**

Parengti švietimo įstaigų vadovų veiklos tobulinimo planus.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės švietimo įstaigų vadovai, Savivaldybės administracijos Kultūros ir švietimo skyrius.